### Resumé

Forslag til mødekalender 2025 forelægges til Byrådets godkendelse. Forslaget indeholder også mødeplan for Økonomiudvalget og de stående udvalg, da disse møder fastlægges på baggrund af møderne i Byrådet.

### Sagsfremstilling

Der har været nedsat en arbejdsgruppe, bestående af borgmesteren, Kenneth Bertelsen og Simone Larsen, der har drøftet forskelige temaer omkring byrådsmedlemmernes arbejdsvilkår.

Et af de temaer, der har været drøftet, er antal politiske møder og mødekadence.

På den baggrund fremlægges der forslag til mødekalender for 2025. Forslaget indeholder også mødeplan for Økonomiudvalget og de stående udvalg, da disse møder fastlægges på baggrund af møderne i Byrådet. Desuden fremgår møder i Beredskabskommissionen og møder i Børn- og Ungeudvalget (tvangsfjernelsesudvalget). Endvidere fremgår Økonomiudvalgets budgetseminar i foråret og dato for konstituerende Byrådsmøde efter kommunalvalget.

Som et nyt tiltag foreslås der et 4 ugers-rul, hvor der tidligere har været et tre ugers-rul. Det vil indebære to færre møder i udvalgene og Byrådet om året i forhold til tidligere.

4 ugers-rullet tager udgangspunkt i følgende:

- 1. uge i måneden afholdes udvalgsmøder

- 2. uge ingen politiske møder

- 3. uge afholdes [adresse]

- 4. uge afholdes Byrådsmøde

Som sædvanlig, er der i videst muligt omfang taget hensyn til helligdage, ferier og allerede nu kendte større arrangementer, for eksempel KL's konferencer. I maj og juni giver placeringen af helligedage og KL's konferencer enkelte udfordringer for placering af nogle af udvalgsmøderne. Ligeledes er der taget hensyn til, at udvalgsmøder ikke er placeret umiddelbart efter julen og sommerferien. Pga. kommunalvalget den 18. november 2025 og fristen for behandling af evt. valgklager er byrådsmødet ikke placeret den 4. uge i november, men i stedet den første uge i december.

Forud for Byrådets møder planlægges temamøder for Byrådet med emner af overordnet betydning for kommunen og af generel interesse for Byrådets medlemmer. Som noget nyt foreslås det, at temamødets start rykkes fra kl. 13.00 til kl. 14.00. Temamøder kan dog afholdes på andre dage, hvor det vurderes mest hensigtsmæssigt

### Sagens videre forløb

Sagen skal behandles i Byrådet.

### Historik

#### Borgmesteren indstiller,  den 13. maj 2024, punkt 124:

at Byrådet godkender mødekalender 2025.

#### Beslutning fra Økonomiudvalget, den 13. maj 2024, punkt 124:

Anbefales.

### Beslutning

Godkendt.